|  |  |
| --- | --- |
|  |   REPUBLIKA HRVATSKA |
|  | **KOPRIVNIČKO – KRIŽEVAČKA ŽUPANIJA**Županijska skupština    |

Z A P I S N I K

od 27. lipnja 2017.

sa konstituirajuće sjednice Županijske skupštine Koprivničko-križevačke županije koja se održava u Gradskoj vijećnici u Koprivnici, Zrinski trg 1/I, s početkom u 13,00 sati.

 Sjednica je sazvana pozivom Ureda državne uprave u Koprivničko-križevačkoj županiji KLASA: 023-01/17-01/39, URBROJ: 2137-01-17-2 od 14. lipnja 2017. godine.

 Sjednici prisustvuju:

1. **članice i članovi Županijske skupštine:**

 **-**  Vlado Bakšaj, Mijo Bardek, Goran Borčić, Miljenko Flajs, Marko Fucak, Damir Felak, Goran Gregurek, Zdravko Ivančan, Irena Jagarinec, Siniša Kavgić, Renato Kivač, Miroslav Kovačić, Tihana Kraljić, Martina Kuntić, Dejan Kutičić, Željko Lacković, Jadranka Lakuš, Ivica Lukač, Vjekoslav Maletić, Siniša Maroševac, Branko Mesarov, Dajana Milodanović, Đurđica Mustaf, Eugen Pali, Hrvoje Parag, Tomislav Pasariček, Siniša Pavlović, Mirko Perok, Stjepan Peršin, Željko Pintar, Verica Rupčić, Marijan Ružman, Ivan Sabolić, Ivica Srbljinović, Željko Šantić, Božidar Štubelj, Željko Vugrinec, Marija Vukobratović, Matija Zamljačanec, Robertina Zdjelar.

Sjednici opravdano ne prisustvuje član Zlatko Makar.

**b**) **ostali prisutni:**

1. Elizabeta Repić Perković, predstojnica Ureda državne uprave u Koprivničko-križevačkoj županiji i ovlaštena predstavnica Ministarstva uprave Republike Hrvatske,
2. Darko Koren, župan,
3. Darko Sobota, zamjenik župana,
4. Ratimir Ljubić, zamjenik župana,
5. Marina Horvat Pavlic, pročelnica Upravnog odjela za poslove Županijske skupštine i pravne poslove,
6. Melita Ivančić, pročelnica Službe ureda župana,
7. Marko Jembrek, pročelnik Upravnog odjela za financije, proračun i javnu nabavu,
8. Marijan Štimac, pročelnik Upravnog odjela za gospodarstvo, komunalne djelatnosti i poljoprivredu,
9. Željka Koluder Vlahinja, pročelnica Upravnog odjela za zdravstveno-socijalne djelatnosti,
10. Ana Mušlek, viša savjetnica za provedbu kapitalnih projekata u školstvu u Upravnom odjelu za obrazovanje, kulturu, znanost, sport i nacionalne manjine,
11. Damir Petričević, pročelnik Upravnog odjela za prostorno uređenje, gradnju, zaštitu okoliša i zaštitu prirode,
12. Ljubica Belobrk Flamaceta, pročelnica Službe za unutarnju reviziju,
13. Željka Kolar, ravnateljica Javne ustanove za upravljanje zaštićenim prirodnim vrijednostima,
14. Melita Birčić, ravnateljica "PORA-e" Razvojne agencije Podravine i Prigorja,
15. Dragutin Guzalić, ravnatelj Županijske uprave za ceste,
16. Zdravko Mihevc, direktor Turističke zajednice Koprivničko-križevačke županije,
17. Helena Matica Bukovčan, voditeljica Odsjeka za poslove Županijske skupštine,
18. Verica Ujlaki, informatički savjetnik u Službi ureda župana,
19. Marija Kovačec, snima sjednicu.
20. Goran Generalić, Radio postaja Koprivnica,
21. Željko Picig, prigorski hr,
22. Sandra Levak, Radio Drava,
23. novinari TV Srce,
24. novinari VTV.

 Sjednicu Županijske skupštine otvara Elizabeta Repić Perković, predstojnica Ureda državne uprave u Koprivničko-križevačkoj županiji, ovlaštena predstavnica Vlade Republike Hrvatske.

 ELIZABETA REPIĆ PERKOVIĆ: Poštovani članovi i članice Županijske skupštine, dame i gospodo, uvaženi gosti, izuzetna mi je čast i zadovoljstvo da u ime Vlade Republike Hrvatske, kao ovlaštenog sazivača, mogu danas otvoriti i u prvom dijelu rukovoditi sjednicom Županijske skupštine Koprivničko-križevačke županije.

 Tom prigodom, upućujem čestitke županu Darku Korenu i njegovim zamjenicima Darku Soboti i Ratimiru Ljubiću te svim novoizabranim članovima i članicama Županijske skupštine te vam svima želim puno uspjeha u radu i suradnje u novom mandatu.

Pozdravljam uvažene goste, saborskog zastupnika, novinare i ostale prisutne.

 Molim pročelnicu Upravnog odjela za poslove Županijske skupštine i pravne poslove gospođu Marinu Horvat Pavlic da izvrši prozivku članova i članica.

 MARINA HORVAT PAVLIC: Sve vas srdačno pozdravljam i prelazimo na prozivku.

ELIZABETA REPIĆ PERKOVIĆ: Utvrđujem da ovoj konstituirajućoj sjednici prisustvuje većina, odnosno 40 članova i članica Županijske skupštine.

 Ministarstvo uprave donijelo je Odluku na temelju koje je sazvana konstituirajuća sjednica, pozivom koji vam je dostavljen s utvrđenim dnevnim redom.

Nakon glasovanja Županijska skupština jednoglasno prihvaća sljedeći

D N E V N I R E D:

* Utvrđivanje kvoruma
1. Izbor predsjednika i članova Mandatnog povjerenstva,
2. Izvješće Mandatnog povjerenstva i verifikacija mandata članova Županijske skupštine,
* Utvrđivanje člana Županijske skupštine koji će predsjedavati sjednicom do izbora predsjednika,

- Polaganje svečane prisege članica/članova Županijske skupštine,

1. Izbor predsjednika i članova Odbora za izbor i imenovanja,
2. Izbor predsjednika i potpredsjednika Županijske skupštine,
3. Izbor predsjednika i članova Odbora za statut i poslovnik,
4. Izbor predsjednika i članova Odbora za financije i proračun.

 ELIZABETA REPIĆ PERKOVIĆ: Utvrđujem da je dnevni red prihvaćen jednoglasno sa 40 glasova.

 Prelazimo na prvu točku dnevnog reda.

**Točka 1.**

ELIZABETA REPIĆ PERKOVIĆ: Prema odredbi članka 7. Poslovnika Županijske skupštine na konstituirajućoj sjednici, Županijska skupština bira Mandatno povjerenstvo koje će ovoj Županijskoj skupštini podnijeti Izvješće o izabranim članovima i članicama. Mandatno povjerenstvo rješava sva pitanja koja se odnose na mandatna prava članova i članica.

Mandatno povjerenstvo ima predsjednika i dva člana koji se biraju iz reda članova Županijske skupštine.

Dopustite da predložim sastav Mandatnog povjerenstva.

1. Đurđica Mustaf iz Koprivnički Bregi, za predsjednicu,

2. Siniša Pavlović iz Budančevice, za člana

3. Marko Fucak iz Đurđevca, za člana.

Da li netko ima drugačiji prijedlog? Da li kandidati prihvaćaju kandidaturu? Ako nema drugih prijedloga, dajem prijedlog na glasovanje.

 Tko je “ZA”, ima li tko “PROTIV”, “SUZDRŽAN”?

Utvrđujem da je Mandatno povjerenstvo, sa 40 glasova „za“, izabrano u sastavu.

1. Đurđica Mustaf iz Koprivnički Bregi, za predsjednicu,

2. Siniša Pavlović iz Budančevice, za člana

3. Marko Fucak iz Đurđevca, za člana.

Molim Mandatno povjerenstvo da preuzme potvrde o izboru članova, te da pripremi i podnese Izvješće.

Neka se Mandatno povjerenstvo povuče.

Određujem stanku u trajanju deset (10) minuta.

Molim da ostali ostanu u ovoj dvorani.

**Točka 2.**

ELIZABETA REPIĆ PERKOVIĆ: Molim predsjednicu Mandatnog povjerenstva da podnese Izvješće.

 ĐURĐICA MUSTAF: Kao izvjestiteljica Mandatnog povjerenstva, ovlaštena sam da podnesem Izvješće o provedenim izborima za Županijsku skupštinu Koprivničko-križevačke županije.

Izbori za članove Županijske skupštine Koprivničko-križevačke županije održani su 21. svibnja 2017. godine.

 Prema Izvješću Županijskog izbornog povjerenstva Koprivničko-križevačke županije izbori su provedeni u skladu sa Zakonom o lokalnim izborima („Narodne novine“ broj 144/12. i 121/16.,), (u daljnjem tekstu: Zakon)

 (Čita izvješće Izbornog povjerenstva koje se prilaže ovom zapisniku i čini njegov sastavni dio.)

 Potvrde o izboru, izabrani članovi Županijske skupštine predali su ovom Mandatnom povjerenstvu.

 Mandatno povjerenstvo ima i dopunu Izvješća.

Dopuna se sastoji u sljedećem:

 Prema odredbi članka 89. citiranog Zakona općinski načelnik, gradonačelnik i župan te njihovi zamjenici za vrijeme obnašanja dužnosti ne mogu biti članovi predstavničkog tijela jedinice lokalne samouprave, a župan i njegovi zamjenici ne mogu biti članovi predstavničkog tijela jedinice područne (regionalne) samouprave.

 Nadalje, člankom 90. stavkom 4. Zakona utvrđeno je kako županu i njegovim zamjenicima u slučaju izbora u predstavničko tijelo, mandat u predstavničkom tijelu miruje po sili Zakona.

 Polazeći od rečenih odredbi Zakona, župan i njegovi zamjenici deklaratorno su izjavili kako im mandat u Županijskoj skupštini miruje po sili Zakona.

Stoga je:

1. Mreža nezavisnih lista - MREŽA odredila da će dužnost člana u Županijskoj skupštini Koprivničko-križevačke županije, umjesto izabranog člana gospodina Darka Korena, obnašati gospodin **Ivica Srbljinović iz Dropkovca**.

 2. Hrvatska demokratska zajednica - HDZ odredila da će dužnost člana u Županijskoj skupštini Koprivničko-križevačke županije, umjesto izabranog člana gospodina Darka Sobote, obnašati gospodin **Miroslav Kovačić iz Kalinovca**, dok će umjesto izabranog člana, gospodina Ratimira Ljubića iz Koprivnice, dužnost člana obnašati **Renato Kivač iz Koprivnice**.

Člankom 78. Zakona utvrđeno je kako članovi predstavničkog tijela jedinice područne (regionalne) samouprave ne mogu istovremeno biti ravnatelji ustanova kojoj je županija osnivač.

Stoga je Hrvatska demokratska zajednica odredila da će dužnost člana u Županijskoj skupštini Koprivničko-križevačke županije, umjesto izabranog člana gospodina Mate Devčića iz Križevaca, obnašati gospodin Stjepan Peršin iz Križevaca dok će umjesto izabrane članice, gospođe Vesne Križan iz Koprivnice, dužnost članice obnašati Irena Jagarinec iz Starigrada.

 Dozvolite da vas ukratko upoznam sa ostalim činjenicama.

Član predstavničkog tijela ima pravo tijekom mandata staviti svoj mandat u mirovanje iz osobnih razloga podnošenjem pisanog zahtjeva, a sve u skladu s člankom 79. stavkom 6. Zakona.

 Gospodin Stjepan Milinković kao i gospodin Franjo Poljak izabrani su za članove Županijske skupštine sa liste Hrvatske demokratske zajednice. Spomenuti su iskoristili svoje pravo te mandat stavili u mirovanje. Hrvatska demokratska zajednica odredila je da će dužnost člana u Županijskoj skupštini Koprivničko-križevačke županije, umjesto izabranog člana gospodina Stjepana Milinkovića iz Gole obnašati gospodin **Eugen Pali iz Gole,** a umjesto izabranog člana gospodina Franje Poljaka iz Mokrica Miholečkih dužnost članice obnašati **Martina Kuntić iz Hižanovca.**

Nadalje,gospodin Slavko Tucaković kao i gospodin Mario Hudić izabrani su za članove Županijske skupštine sa kandidacijske liste SDP-a, HSS-a, HNS-a, HSU-a i HL-a Navedene političke stranke su Sporazumom odredile da će dužnost člana Županijske skupštine Koprivničko-križevačke županije umjesto izbranog gospodina Slavka Tucakovića iz Koprivnice obnašati gospodin **Ivica Lukač iz Starigrada**, dok će umjesto izbranog gospodina Maria Hudića iz Koprivničkih Bregi dužnost obnašati **Siniša Maroševac iz Koprivničkih Bregi.**

Uvidom u sve spomenute liste, Mandatno povjerenstvo je utvrdilo kako se predložene osobe nalaze na tim listama i da mogu obnašati dužnost članova Županijske skupštine Koprivničko-križevačke županije.

Osim toga obavještavaju se članovi Županijske skupštine da je nositelj kandidacijske liste grupe birača gospodin Željko Lacković osnovao političku stranku naziva Željko Lacković – Nezavisne liste, te su:

1. Jadranka Lakuš,
2. Marijan Ružman,
3. Tihana Kraljić,
4. Robertina Zdjelar,
5. Mijo Bardek,
6. Dijana Milodanović,
7. Željko Lacković

dali izjavu, prije konstituiranja Županijske skupštine da su postali članovi novoosnovane političke stranke.

Isto tako, prije konstituiranja Županijske skupštine, član Županijske skupštine Matija Zamljačanec izabran sa kandidacijske liste SDP-a, HSS-a, HNS-a, HSU-a i HL-a, a iz reda Hrvatske narodne stranke-liberalni demokrati, dao je izjavu da nije više član stranke iz čijeg reda je izabran te se smatra nezavisnim članom Županijske skupštine.

Ujedno napominjemo kako će konstituirajućom sjednicom do izbora predsjednika Županijske skupštine predsjedati Marija Vukobratović sukladno članku 87. stavku 4. Zakona o lokalnim izborima. Koprivničko-križevačke županije.

ELIZABETA REPIĆ PERKOVIĆ: Utvrđujem da su svi članovi i članice izabrani pravovaljano ida mogu izvršavati svoja mandatna prava.

Prelazimo na utvrđivanje člana Županijske skupštine koji će predsjedavati sjednicom do izbora predsjednika.

Prema odredbi članka 87. stavka 4. Zakona o lokalnim izborima konstituirajućom sjednicom Županijske skupštine predsjedava, do izbora predsjednika, prvi izabrani član s kandidacijske liste koja je dobila najviše glasova. Uvidom u službene rezultate izbora za članove Županijske skupštine Koprivničko-križevačke županije koje je utvrdilo i objavilo Županijsko izborno povjerenstvo 29. svibnja 2017. godine, najveći broj glasova dobila je Kandidacijska lista SDP-a, HSS-a, HNS-a, HSU-a i Hrvatskih laburista – Stranke rada (13.228 glasova).

Sukladno navedenom čast da uzme vođenje nastavka konstituirajuće sjednice Županijske skupštine ima gospođa Marija Vukobratović iz Križevaca.

Molim gospođu Mariju Vukobratović da preuzme vođenje konstituirajuće sjednice Županijske skupštine.

MARIJA VUKOBRATOVIĆ: Poštovane članice i članovi, gospodine župane i zamjenici, predstavnici medija i gosti, sve vas najsrdačnije pozdravljam. Molim vas da budemo kooperativni da bismo ovu sjednicu priveli kraju na zadovoljstvo naših birača.

Prema Poslovniku i prema dnevnom redu na redu je svečana prisega članova Županijske skupštine.

Prema odredbi članka 10. Poslovnika Županijske skupštine Koprivničko-križevačke županije izabrani članovi Županijske skupštine daju prisegu.

Tekst prisege smo primili.

Molim članove da nakon čitanja potpišete tekst prisege i predate ju pročelnici Marini Horvat Pavlic.

Dopustite mi da u ime svih vas članova izgovorim prisegu, a poslije čitanja da potvrdite prisegu izgovorom riječi “Prisežem”.

Molim da svi članovi ustanu.

(Čita tekst prisege).

“Prisežem kako ću prava i obveze člana Županijske skupštine Koprivničko-križevačke županije obavljati savjesno i odgovorno radi gospodarskog i socijalnog probitka Koprivničko-križevačke županije i Republike Hrvatske, kako ću se u obavljanju dužnosti člana Županijske skupštine pridržavati Ustava Republike Hrvatske, zakona i Statuta Koprivničko-križevačke županije te ću štititi ustavni poredak Republike Hrvatske”.

MARIJA VUKOBRATOVIĆ: Nastavljamo s radom.

 Poštovane gospođe i gospodo, predlažem da današnja sjednica Županijske skupštine nastavi s radom.

Točka 3.

 MARIJA VUKOBRATOVIĆ: Prema dnevnom redu trebamo izabrati predsjednika, potpredsjednika i članove Odbora za izbor i imenovanja na prijedlog predsjedavajućeg ili 1/5 članova Županijske skupštine.

Prema odredbama članka 7. Poslovnika Županijske skupštine, na konstituirajućoj sjednici bira se Odbor za izbor i imenovanja. Odbor za izbor i imenovanja predlaže izbor predsjednika, potpredsjednika Županijske skupštine te predsjednika, potpredsjednika i članove radnih tijela koja se biraju na konstituirajućoj sjednici.

Predlažem da Odbor za izbor i imenovanja izaberemo u sastavu:

1. Mirko Perok iz Šemovaca, za predsjednika,
2. Miljenko Flajs iz Koprivnice za potpredsjednika,
3. Miroslav Kovačić iz Kalinovca, za člana,
4. Matija Zamljačanec iz Subotice Podravske, za člana,
5. Ivan Sabolić iz Legrada, za člana,
6. Tomislav Pasariček iz Škrinjara, za člana,

Da li predloženi kandidati prihvaćaju kandidaturu?

Da li netko ima drugačiji prijedlog? Ako nema drugih prijedloga dajem ovaj prijedlog na glasovanje.

Nakon glasovanja Županijska skupština jednoglasno sa 40 glasova „za“ donosi

R J E Š E N J E

o izboru predsjednika, potpredsjednika i članova Odbora za izbor i imenovanja

Županijske skupštine Koprivničko-križevačke županije

 Rješenje se prilaže zapisniku i čini njegov sastavni dio.

 MARIJA VUKOBRATOVIĆ: Pozivam članove Županijske skupštine da podnesu Odboru za izbor i imenovanje pisane prijedloge za izbor predsjednika Županijske skupština i potpredsjednika Županijske skupštine iz redova predstavničke većine i reda predstavničke manjine, a sve sukladno članku 14. Poslovnika.

 Predlažem stanku od 10 minuta kako bi se sastao Odbor za izbor i imenovanje te dao, sukladno Poslovniku, prijedlog za imenovanje predsjednika Županijske skupštine te utvrdio valjanost kandidatura i izvijestio članove o valjanim kandidaturama i načinu provođenja izbora.

 (Nakon stanke).

**Točka 4.**

MARIJA VUKOBRATOVIĆ: Molim predsjednika Odbora za izbor i imenovanja, da podnese izvještaj o podnesenim kandidaturama i načinu provođenja izbora za izbor predsjednika Županijske skupštine.

MIRKO PEROK: U skladu s člankom 14. Poslovnika Županijske skupštine ("Službeni glasnik Koprivničko-križevačke županije" broj 12/13., 8/14., 9/15. i 11/15. - pročišćeni tekst) Odbor za izbor i imenovanje Županijske skupštine utvrdio je valjanost zaprimljenih kandidatura za izbor predsjednika i potpredsjednika Županijske skupštine.

Temeljem prijedloga utvrđujemo da su pristigle sljedeće kandidature. Za predsjednika Županijske skupštine predlaže se Željko Pintar iz Koprivnice, a za potpredsjednicu Županijske skupštine iz redova predstavničke većine predlaže se Verica Rupčić iz Đurđevca.

 MARIJA VUKOBRATOVIĆ: Da li predloženi kandidat za predsjednika Županijske skupštine prihvaća kandidaturu?

 Kandidat prihvaća kandidaturu.

 Budući da nema drugih prijedloga, dajem ovaj na glasovanje.

 Glasuje se javno većinom glasova svih članova.

 Tko je “ZA” ovaj prijedlog?

 Županijska skupština, nakon glasovanja, većinom glasova 22 „za“, i 18 „protiv“ donosi

R J E Š E N J E

o izboru predsjednika Županijske skupštine

Koprivničko-križevačke županije

 Rješenje se prilaže zapisniku i čini njegov sastavni dio.

 MARIJA VUKOBRATOVIĆ: Čestitam izabranom predsjedniku Županijske skupštine.

Molim novoizabranog predsjednika da preuzme daljnje vođenje sjednice.

PREDSJEDNIK: Poštovani gospodine župane, poštovani zamjenici župana, poštovani članovi Županijske skupštine i svi ostali prisutni, od srca vas najsrdačnije pozdravljam. Zahvaljujem se na izboru. Trudit ću se da sve odluke koje će Županijska skupština donijeti budu dostojne našeg renomea u cilju poštovanja naših građana, naših mladih, pogotovo naših starih i nemoćnih, umirovljenika, a posebice za našu Županiju. U tom smislu najljepše vam se zahvaljujem na vašem izboru.

Nastavljamo s radom i prelazimo na izbor potpredsjednika Županijske skupštine.

Budući je izvješće o podnesenim kandidaturama za potpredsjednika Županijske skupštine iz reda predstavničke većine i reda predstavničke manjine dano ranije prelazimo na postupak izbora.

Da li predložena kandidatkinja prihvaća kandidaturu?

Znači, kandidatura se prihvaća.

Budući je dio članova napustio sjednicu, predlažem da se izvrši prozivka članova Županijske skupštine.

MARINA HORVAT PAVLIC: (vrši prozivku članova Županijske skupštine).

PREDSJEDNIK: Temeljem prozivke konstatiram da sjednici prisustvuje 30 članova.

Nastavljamo s radom.

Budući nema drugih prijedloga, dajem prijedlog da se za potpredsjednicu Županijske skupštine izabere Verica Rupčić, na glasovanje.

Nakon glasovanja Županijska skupština, većinom glasova, 22 „za“, 8 „suzdržanih“, donosi

R J E Š E N J E

o izboru potpredsjednice Županijske skupštine

Koprivničko-križevačke županije

 Rješenje se prilaže zapisniku i čini njegov sastavni dio.

 PREDSJEDNIK: Čestitam izabranoj potpredsjednici gospođi Verici Rupčić za izboru.

 Ovime je konstituiranje Županijske skupštine završeno.

 (Pušta se himna „Lijepa naša Domovino“).

PREDSJEDNIK: Pozivam sve sudionike ove današnje sjednice da minutom šutnje odamo počast svima poginulima i nestalima u Domovinskom ratu te svim preminulim članovima i članicama od prvog saziva Županijske skupštine.

 Poštovane članovi i članice, predlažem da današnja sjednica Županijske skupštine nastavi s radom.

Točka 5.

PREDSJEDNIK: Prema odredbama članka 7. Poslovnika Županijske skupštine, na konstituirajućoj sjednici bira se i Odbor za statut i poslovnik. Odbor za statut i poslovnik ima predsjednika, potpredsjednika i tri člana. Njegova je zadaća da razmatra prijedlog Statuta Županije, razmatra i predlaže Poslovnik Županijske skupštine, razmatra prijedloge odluka i drugih akata koje donosi Županijska skupština u pogledu njihove usklađenosti sa zakonom i Statutom i obavlja i druge poslove određene Statutom Županije i Poslovnikom Županijske skupštine.

Pozivam predsjednika Odbora za izbor i imenovanja da podnese prijedlog.

 MIRKO PEROK: Temeljem članka 16. Poslovnika Županijske skupštine Koprivničko-križevačke županije Odbor za izbor i imenovanje Županijske skupštine predlaže da se u Odbor za statut i poslovnik Županijske skupštine Koprivničko-križevačke županije izabere u sastavu.

1. Verica Rupčić iz Đurđevca, za predsjednicu,
2. Goran Gregurek iz Križevaca, za potpredsjednika,
3. Božidar Štubelj iz Križevaca, za člana,
4. Karolina Vidović iz Koprivnice, za članicu,
5. Željko Lacković iz Đurđevca, za člana.

PREDSJEDNIK: Da li predloženi kandidati prihvaćaju kandidaturu?

Da li netko ima drugačiji prijedlog? Ako nema dajem prijedlog na glasovanje.

Nakon glasovanja Županijska skupština jednoglasno sa 30 glasova „za“ donosi

R J E Š E N J E
o izboru predsjednice, potpredsjednika i članova Odbora za statut i poslovnik

 Županijske skupštine Koprivničko-križevačke županije

Rješenje se prilaže zapisniku i čini njegov sastavni dio.

Točka 6.

PREDSJEDNIK: Sukladno članku 7. Poslovnika Županijske skupštine, na konstituirajućoj sjednici bira se i Odbor za financije i proračun. Odbor za financije i proračun ima predsjednika, potpredsjednika i pet članova. Njegova je zadaća da raspravlja pitanja financiranja Županije, raspravlja proračun i ostale proračunske akte, obavlja i druge poslove određene Statutom i Poslovnikom.

 Pozivam predsjednika Odbora za izbor i imenovanja da podnese prijedlog.

 MIRKO PEROK: Temeljem članka 16. Poslovnika Županijske skupštine Koprivničko-križevačke županije Odbor za izbor i imenovanje Županijske skupštine predlaže da se Odbor za financije i proračun Županijske skupštine izabere u sastavu:

1. Damir Felak iz Koprivnice, za predsjednika,
2. Vjekoslav Maletić iz Ferdinandovca, za potpredsjednika,
3. Hrvoje Parag iz Đurđevca, za člana,
4. Goran Borčić iz Križevaca, za člana,
5. Željko Vugrinec iz Koprivnice, za člana,
6. Mario Hudić iz Koprivnički Bregi, za člana,
7. Robertina Zdjelar iz Koprivnice, za članicu.

PREDSJEDNIK: Da li predloženi kandidati prihvaćaju kandidaturu? Ima li drugih prijedloga?

Ako nema dajem prijedlog Odbora na glasovanje.

Nakon glasovanja Županijska skupština jednoglasno sa 30 glasova „za“ donosi

R J E Š E N J E
o izboru predsjednika, potpredsjednika i članova Odbora za financije i proračun

 Županijske skupštine Koprivničko-križevačke županije

Rješenje se prilaže zapisniku i čini njegov sastavni dio.

PREDSJEDNIK: Molim župana Darka Korena da nam se obrati.

DARKO KOREN: Poštovani gospodine predsjedniče, iskrene čestitke na dobivanu povjerenja ove časne i odgovorne dužnosti. Isto tako vama zahvala na prihvaćanju u okolnostima u kojima smo do ovog rješenja došli. Poštovana potpredsjednice, uvažene članice i članovi Županijske skupštine, poštovana predstojnice, svi ostali prisutni ovog sjednici, dozvolite da vas sve skupa iskreno i od srca pozdravim kao starosjedioc ove govornice. Iako svaki izlazak za nju priča jednu novu priču, tako i ovaj sada. Na temelju ovoga što je iza nas, ovih zadnjih sat vremena, moram izreći zahvalu i zadovoljstvo svima vama na, zaista, odgovornom obavljanju ovog zadatka koji je bio pred nama. Zahvaljujem se svima onima koji su podržali prijedloge, a isto tako pozivam one koji to danas nisu učinili, da u nastavku djelovanja u mandatu za koji smo dobili povjerenje i mi kao izvršna vlast i vi kao predstavnička, djelujemo zajedno. Mojim zamjenicima koji su ovdje, zahvaljujem na njihovim ulogama koje nisu lake, ali nije ni moja, a bez njih bi bilo još teže. Moja je želja da ovaj mandat u koji smo danas kročili bude obilježen načinom rada donošenjem odluka i svim onim pratećim elementima, otprilike, ako izuzmemo ovaj izlazak dijela članova kako je bilo danas. Naravno, da nisam naivan ni politički idealist, to sam odavno prestao biti, da mislim da će uvijek tako biti, ali još jednom, zaista, pozivam sve faktore političkog života u ovoj Županiji, sve vas koji ste voljom građana, birača ove Županije dobili tu privilegiju da govorite, da radite, djelujete na korist ove Županije, da zaista tu prigodu iskoristite i da nam pomognete. Nitko nije savršen, nitko nije sveznajući, vjerujem da tu, zaista, ima prostora.

Još jednom se zahvaljujem i građanima Koprivničko-križevačke županije, svima onima koji su nas izabrali, nas kao izvršnu vlast, moje zamjenike i mene, a isto tako ovaj sastav naše Županijske skupštine. Duboko vjerujem da ćemo u tom nekakvom duhu zajedništva i zamjenici i predsjednik, potpredsjednica, vjerujem, na sljedećoj sjednici biti izabrani drugi potpredsjednik ili potpredsjednica, djelovati u cilju razvoja, napretka i boljeg života na prostoru Koprivničko-križevačke županije. Još jednom zahvala svima i iskrene čestitke.

PREDSJEDNIK: Zahvaljujem se na lijepim riječima županu gospodinu Darku Korenu.

U skladu s člankom 33. Poslovnika Županijske skupštine članovi mogu osnovati klub članova Županijske skupštine prema stranačkoj, koalicijskoj ili mješovitoj pripadnosti, odnosno klub članova izabranih s liste grupe birača i klub nestranačkih članova Županijske skupštine.

 Klub članova Županijske skupštine mogu osnovati najmanje tri člana Županijske skupštine.

Klubovi moraju donijeti pravila o svom radu i podatke o predsjedniku, zamjeniku predsjednika i članovima.

Sve ostalo može se dogovoriti sa pročelnicom Upravnog odjela za poslove Županijske skupštine i pravne poslove Marinom Horvat Pavlic.

Do izbora predsjednika kluba Upravni odjel za poslove Županijske skupštine i pravne poslove će kontaktirati sa prvim članom s liste koja ima uvjete za osnivanje kluba.

Napominjem kako će se sjednice Županijske skupštine održavati u 16,00 sati.

Obavještavam vas da će se sljedeća sjednica održati do 15. srpnja 2017., o čemu ćemo biti pravovaljano obaviješteni.

Još jedanput čestitam na izboru svima izabranima.

 Zahvaljujem na suradnji i završavam sjednicu.

Dovršeno u 14,05 sati.

ZAPISNIK SASTAVILA: PREDSJEDNIK:

Helena Matica Bukovčan Željko Pintar